CELEX: 62018TN0077
Language: lt
Date: 2018-02-12 00:00:00
Title: Byla T-77/18: 2018 m. vasario 12 d. pareikštas ieškinys byloje VE / ESMA

16.4.2018   
            
            
               LT
            
            
               Europos Sąjungos oficialusis leidinys
            
            
               C 134/26
            
         2018 m. vasario 12 d. pareikštas ieškinys byloje VE / ESMA
   
   (Byla T-77/18)
   (2018/C 134/37)
   Proceso kalba: anglų
   
      Šalys
   
   
      Ieškovas: VE, atstovaujamas advokatų L. Levi ir N. Flandin
   
      Atsakovė: Europos vertybinių popierių ir rinkų institucija (ESMA)
   
      Reikalavimai
   
   Ieškovas Bendrojo Teismo prašo:
   
               —
            
            
               pripažinti ieškinį priimtinu ir pagrįstu,
            
         
               —
            
            
               panaikinti ieškovo 2016 m. vertinimo ataskaitą tiek, kiek joje ieškovo darbo rezultatai įvertinti kaip nepatenkinami,
            
         
               —
            
            
               kartu, ir tiek, kiek būtina, panaikinti 2017 m. lapkričio 6 d. ESMA sprendimą, kuriuo atmestas ieškovo skundas,
            
         
               —
            
            
               priteisti ieškovo patirtos neturtinės žalos atlyginimą, kurio dydis ex aequo et bono įvertintas 10 000 Eurų, ir
            
         
               —
            
            
               priteisti visas jo advokatų dėl šio ieškinio patirtas išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi trimis pagrindais.
   
               1.
            
            
               Neteisėtumu grindžiamas pagrindas – vertinimo vadovą ESMA patvirtino prieš tai jo nepateikusi Personalo komitetui, kaip numatyta Pareigūnų tarnybos nuostatų (PTN) 110 straipsnyje.
            
         
               2.
            
            
               Antrasis ieškinio pagrindas, grindžiamas PTN 43 straipsnio 1 dalies pažeidimu, nes atsakovė padarė kelias akivaizdžias vertinimo klaidas:
               
                           —
                        
                        
                           akivaizdžias vertinimo klaidas, susijusias su pagrindine ieškovo veikla, atsižvelgiant į „produktyvumo“, „kompetencijų“ ir „elgesio“ kriterijus, ir
                        
                     
                           —
                        
                        
                           vertinimo klaidas, kurias ESMA padarė vertindama kitą ieškovo veiklą.
                        
                     
         
               3.
            
            
               Trečiasis ieškinio pagrindas, grindžiamas rūpestingumo pareigos ir gero administravimo principo pažeidimu, kiek tai susiję su ieškovo sveikatos problemomis, su tuo, kad ieškovui nepakankamai patarta, su nepalankiomis darbo sąlygomis bei tinkamų mokymų nebuvimu.